Skyoni büroohoone tunnustati kõrgeima rahvusvahelise sertifikaadiga
#000014
LHV klientide jaoks kasvas sularahaautomaatide võrk viis korda
#000023
LHV ja Luminori ühised 125 ühisvõrgu sularahaautomaati on saanud uue seadistuse ja välimuse, millega suurenes LHV klientide jaoks sularahaautomaatide võrk viis korda.
#000024
“Avasime LHV Panga sularahaautomaatide võrgu neli aastat tagasi. Selle ajaga oleme paigutanud üle Eesti 25 automaati. LHV Panga klientide arv on selle ajaga kasvanud aga 2,5 korda ja jõudnud 180 000 kliendini. Sularahaautomaatide võrgu laiendamine muutus viimasel ajal üha vajalikumaks ja klientide poolt nõutumaks,” ütles LHV panga juhatuse esimees Erki Kilu pressiteate vahendusel.
#000025
“Kui tekkis võimalus vahetada ühisvõrgus välja Danske Bank, siis otsustasime kohe seda võimalust kasutada. Tänasest on meie klientidele avatud 100 täiendavat automaati ühisvõrgus. Kokku 125 sularahaautomaati katavad juba täielikult ära kogu Eesti,” lisas Kilu.
#000026
Lähiajal on plaanis täiendavalt analüüsida automaatide asukohti ja kasutatavust ning mõne automaadi ümbertõstmise kaudu võrgustikku veelgi laiendada.
#000029
LHV pakub klientidele oma automaatides sularaha väljavõtmist tasuta. Summale, mis ületab 3000 eurot kuus, kehtib väljavõtmistasu 0,3 protsenti piirmäära ületavast summast. Sularaha sissemaksmine on LHV klientidele tasuta.
#000030
Kui varem sai kõiki LHV automaate kasutada nii raha välja võtmiseks kui ka sisse panemiseks, siis uute automaatide puhul tasub jälgida, mis võimalusi konkreetne masin pakub.
#000031
LHV Group on finantskontsern, mille peamised tütarettevõtted on LHV Pank ja LHV Varahaldus. LHV-s töötab üle 420 inimese. LHV pangateenuseid kasutab üle 182 000 kliendi ja LHV hallatavatel pensionifondidel on 177 000 klienti.
#000032
Ratas: inimeste toimetulekus ja julgeolekus ei tohi teha järeleandmisi
#000033